Mauri Oksanen

Mauri Kalevi Oksanen (27. kesäkuuta 1939 Kymi – 31. joulukuuta 2015 Hyvinkää) oli suomalainen urheilujohtaja ja -vaikuttaja.

Oksanen valmistui voimistelunopettajaksi vuonna 1962. Hän teki pitkän uran erilaisissa urheilun järjestö- ja johtotehtävissä aloittaen pesäpallosta. Vuosina 1964–1969 Oksanen oli Suomen Kuntourheiluliiton toiminnanjohtaja, ja vuonna 1973 hän aloitti Suomen Valtakunnan Urheiluliiton (SVUL) pääsihteerinä. Hän toimi tehtävässä vuoteen 1993 ja jäi SVUL:n viimeiseksi pääsihteeriksi, kun vuonna 1993 muodostettiin uusi järjestö Suomen Liikunta ja Urheilu, jossa Oksanen myös työskenteli ennen eläköitymistään vuonna 2002. Oksanen kuoli kotonaan Hyvinkäällä 31. joulukuuta 2015. Hän oli sairastanut pitkään.

Saavutukset 
Pesäpallotuomarina:
 Miesten Itä-Länsi-tuomari: 1965

Lähteet

Aiheesta muualla 

Mauri Oksasen muistokirjoitus Helsingin Sanomissa

Suomalaiset urheilujohtajat
Suomalaiset urheiluvaikuttajat
Pesäpallotuomarit
Vuonna 1939 syntyneet
Vuonna 2015 kuolleet